བོད་པ་ཚོས་བལ་ཡུལ་གྱིས་ཉེ་བའི་༡༩༤༩ལོའི་བར་ལ་བོད་ནི་རང་དབང་རང་བཙན་གྱི་རྒྱལ་ཁབ་ཅིག་ཡིན་པའི་སྦ་གསང་མེད་པའི་ངོས་འཛིན་དེ་དང་བོད་དང་ཕྱི་འབྲེལ་གྱི་འབྲེལ་ལམ་མང་པོ་ཡོད་པའི་ལོ་རྒྱུས་ལ་དངོས་སུ་གཞིར་བཞག་ནས་བལ་ཡུལ་མཉམ་འབྲེལ་རྒྱལ་ཚོགས་ནང་ཞུགས་པའི་ལོ་རྒྱུས་ཀྱི་དོན་དངོས་འདི་དག་ཡིད་ལ་འཛིན་གྱི་རེད།ལོ་རྒྱུས་ཀྱི་དོན་དངོས་འདི་ནི་བལ་ཡུལ་རྒྱལ་ཁབ་ཀྱི་ལོ་རྒྱུས་ཀྱི་ཆ་ཤས་ཤིག་ཀྱང་རེད།བལ་བོད་བར་གྱི་འབྲེལ་ལམ་གྱིས་བལ་པོའི་མི་དམངས་ཁོང་ཚོའི་རང་ཉིད་ཀྱི་སྤྱི་ཚོགས་དང་ཆབ་སྲིད།རིག་གཞུང༌།ཆོས་འབྱུང་ལོ་རྒྱུས་བཅས་ལ་ཤུགས་རྐྱེན་གཏིང་ཟབ་པོ་ཞིག་འཇོག་གིན་ཡོད།འདི་ནི་བལ་བོད་གཉིས་ཀར་མཚོན་ན་རྒྱལ་ཁབ་ཀྱི་ཆེ་མཐོང་གི་གནད་དོན་ཞིག་རེད།